Fundargerð bygginganefndar 11. nóvember 2011 15.11 2011 - Þriðjudagur Fundur bygginganefndar Vopnafjarðarhrepps 11. nóvember 2011 – 11.11.11 , haldinn í Miklagarði kl. 12.00 Mætt til fundar : Hrund Snorradóttir , Baldur Kjartansson , Baldur H. Friðriksson , Jóhann L. Einarsson , Hilmar Jósefsson , Ingólfur B. Arason og Þráinn Hjálmarsson . Einnig mættur til fundar : Magnús Már Þorvaldsson , sem ritaði fundargerð . Formaður óskaði heimildar í upphafi fundar að taka fyrir gögn v / draga að deiliskipulagi sorphauga og kirkjugarðs . Jafnframt bréf Vopnafj.hrepps v / staðfestingar á breytingu aðalskipulags og matslýsingu v / tillögu að deiliskipulagi urðunarstaðar . Samþykkt að taka fyrir sem 5. lið dagskrár . 1. mál : Fundargerð skipulags - og bygginganefndar frá 19. september sl. lögð fram . Samþykkt samhljóða . 2. mál : Jónsver ses – Sótt er um heimild til að staðsetja smáhýsi við norðanvert húsnæði Jónsvers að Hamrahlíð 15 . Um er að ræða geymslu - og lagerskúr . Meðfylgjandi bréf frkv.stj. , dags. 07. nóvember sl. , uppdráttur hér að lútandi ásamt bæklingi frá framleiðanda . Skipulags - og bygginganefnd samþykkir erindið samhljóða enda samþykkir aðrir aðilar Hamrahlíðar 15 staðsetninguna . Rétt að huga að öryggismálum m. t . t . brekkunnar ofan húss – þ. e. aðgengi að þaki þess . 3. mál : Toppfiskur ehf. , gámur – Toppfiskur óskar heimildar að staðsetja 40 feta gám á plani Fiskmarkaðar skv. erindi dags. 02. nóvember 2011 , meðfylgjandi skissuteikningu og ljómsynd . Skipulags - og bygginganefnd hafnar staðsetningu gáms í porti eins og óskað er en heimilar að honum verði fundinn staður fyrir neðan hús ef hægt er að koma því við . Stöðuleyfi yrði þátt veitt til eins árs . Einnig verði stöðuleyfið endurskoðað verði kvartað yfir hávaða . 4. mál : Hestamannafélagið Glófaxi – Hestamannafélagið æskir heimildar til reiðvegargerðar frá Selárbrú í landi Refsstaðar að Kvíslárbrú og frá Þverármel inn að Smjörvatnsheiðarafleggjara , skv. bréfi dag . 25. september 2011 , og bréfi Vegagerðar , dags. 15. júní 2011 . Skipulags - og bygginganefnd samþykkir erindið samhljóða . 5. mál : sbr. inngang að ofan . - Vísað er til kynningar og umræðu á hreppsnefndarfundi þann 03. nóvember sl . Fram fór umræða um málið og kom fram ábending um að þörf kann að skapast að vinna þurfi deiliskipulag fyrir skilgreint nýtt íbúðasvæði . Síðan bókað : Skipulags - og bygginganefnd samþykkir fyrir sitt leyti matslýsinguna vegna tillögu að deiliskipulagi og að hún verði send Skipulagsstofnun til yfirferðar og samþykktar . Jafnframt að hún verði auglýst með fyrirvara um samþykkt Skipulagsstofnunar . Samþykkt samhljóða . 6. mál . Bréf Skipulagsstofnunar og Vopnafjarðarhrepps vegna vegslóða við Selá . Bréfasamskipti stofnunarinnar og sveitarfélagsins – lagt fram til kynningar . Fram fór umræða um málið þar sem nefndarmenn lýstu sjónarmiðum sínum . Ingólfur æskir bókunar : Það sé á hreinu að skipulags - og bygginganefnd hefur unnið vinnu sína rétt og ber enga ábyrgð á stöðu mála . Fleira ekki tekið fyrir , fundi slitið kl. 13.45 .